Source: https://mavexjunior.sk/index.php?_riesene-dopravne-situacie_&pid=23&actionVal=&pageNum=2
Timestamp: 2019-04-19 20:34:34+00:00
Document Index: 7987546

Matched Legal Cases: ['§ 20', '§ 19', '§ 20', '§ 19', '§ 19', '§ 20', '§ 19', '§ 20', '§ 20', '§ 20', '§ 20', '§ 20', '§ 20']

Situácia č. 11
Cesty sú označené dopravnými značkami, premávka nie je riadená. Červené auto smeruje z vedľajšej cesty doľava na hlavnú, zelené osobné auto ide rovno po hlavnej a zelené nákladné auto ide doľava z hlavnej na vedľajšiu cestu.
Účastníci: Zelený osobný automobil, zelený nákladný automobil a červený automobil
Riešenie: Červený automobil prichádza ku križovatke po vedľajšej ceste označenej dopravnou značkou P2 - Stoj, daj prednosť v jazde! s dodatkovou tabuľou P13 - Tvar križovatky, takže musí podľa § 20 ods.4, Zákona č. 8/2009 Z. z. zastaviť a dať prednosť vozidlám idúcim po hlavnej. Zelené nákladné vozidlo musí dať na základe ustanovenia § 19 ods.4, Zákona č. 8/2009 Z. z. prednosť zelenému osobnému automobilu. Takže v tomto prípade prejde ako prvé cez križovatku zelené osobné auto, potom zelené nákladné auto a nakoniec červené auto.
Situácia č. 12
Cesty sú označené dopravnými značkami, premávka nie je riadená. Červené vozidlo a modré vozidlo smerujú doľava z hlavnej cesty na vedľajšiu, zelené vozidlo smeruje doľava z vedľajšej na hlavnú a žlté vozidlo ide po vedľajšej a smeruje rovno.
Účastníci: Červený, žltý, zelený a modrý automobil.
Riešenie: Keďže žlté auto a zelené auto sa nachádzajú na vedľajšej ceste označenej značkou P1 - Daj prednosť v jazde! s dodatkovou tabuľou P13 - Tvar križovatky sú povinný podľa § 20 ods.1, Zákona č. 8/2009 Z. z., dať prednosť vozidlám idúcim po hlavnej. Modré auto aj červené auto sa bude riadiť ustanovením § 19 ods.3, Zákona č. 8/2009 Z. z. podľa ktorého ak vodiči protiidúcich vozidiel odbočujú vľavo, vyhýbajú sa vľavo. Pretože žltý automobil odbočuje doľava, musí dať podľa § 19 ods.4, Zákona č. 8/2009 Z. z.prednosť v jazde protiidúcim motorovým vozidlám i nemotorovým vozidlám a električkám idúcim v oboch smeroch a teda zelenému vozidlu Takže v našom prípade najprv pôjdu súčasne cez križovatku červené auto a modré auto, potom prejde križovatkou zelené auto a nakoniec žlté.
Situácia č. 13
Cesty sú označené dopravnými značkami, premávka nie je riadená. Červené auto a žlté auto idú doľava z vedľajšej na hlavnú a zelené auto ide rovno po hlavnej.
Účastníci: Červený automobil, žltý automobil a zelený automobil
Riešenie: Keďže žlté auto a červené auto sa nachádzajú na vedľajšej ceste označenej značkou P1 - Daj prednosť v jazde! s dodatkovou tabuľou P13 - Tvar križovatky sú povinný podľa § 20 ods.1, Zákona č. 8/2009 Z. z., dať prednosť vozidlám idúcim po hlavnej, teda zelenému autu. Zároveň sa žlté a červené autá musia riadiť ustanovením § 19 ods.3, Zákona č. 8/2009 Z. z. podľa ktorého ak vodiči protiidúcich vozidiel odbočujú vľavo, vyhýbajú sa vľavo. Takže najprv pôjde cez križovatku zelené auto a potom prejdú križovatkou súčasne žlté a červené auto.
Situácia č. 14
Cesty sú označené dopravnými značkami, premávka nie je riadená. Červené auto smeruje po hlavnej doľava, žlté ide rovno z hlavnej na vedľajšiu a modré so zeleným autom idú rovno z vedľajšej na hlavnú.
Účastníci: Červený automobil, modrý automobil, žltý automobil a zelený nákladný automobil
Riešenie: Keďže modré auto a zelené nákladné auto sa nachádzajú na vedľajšej ceste označenej značkou P1 - Daj prednosť v jazde! s dodatkovou tabuľou P13 - Tvar križovatky sú povinný podľa § 20 ods.1, Zákona č. 8/2009 Z. z., dať prednosť vozidlám idúcim po hlavnej, teda žltému a červenému autu. Zelený nákladný automobil musí dať ešte podľa ustanovenia § 20 ods.2, Zákona č. 8/2009 Z. z., prednosť v jazde vozidlám prichádzajúcim sprava, čiže modrému autu. Žlté auto prichádza ku križovatke tak ako červené po hlavnej, ale musí mu dať prednosť podľa § 20 ods.2, Zákona č. 8/2009 Z. z., pretože prichádza sprava. Takže našou križovatkou prejde najprv červené auto, potom žlté auto, za ním modré auto a nakoniec zelené nákladné auto.
Situácia č. 15
Cesty sú označené dopravnými značkami, premávka nie je riadená. Červený automobil prichádza ku križovatke po vedľajšej a smeruje rovno, zelený taktiež ide po vedľajšej a ide doľava, žlté auto ide po hlavnej a smeruje rovno a modrý ide tiež po hlavnej a sm
Účastníci: Červený automobil, žltý automobil, zelený automobil a modrý automobil
Riešenie: Červený automobil prichádza ku križovatke po vedľajšej ceste označenej dopravnou značkou P2 - Stoj, daj prednosť v jazde! s dodatkovou tabuľou P13- Tvar križovatky a taktiež vodorovnou dopravnou značkou V5c - Priečna súvislá čiara s nápisom STOP, takže musí podľa § 20 ods.4, Zákona č. 8/2009 Z. z. zastaviť na takom mieste, odkiaľ má na križovatku náležitý rozhľad. Zelené auto prichádza ku križovatke po rovnocennej ceste ako červené, čiže musí dať prednosť vozidlám idúcim po hlavnej a navyše musí dať podľa § 20 ods.2, Zákona č. 8/2009 Z. z., prednosť vozidlám prichádzajúcim sprava. t.j. červenému autu. Žlté a modré auto idú po rovnocenných cestách - hlavných - ale navyše žlté musí dať modrému prednosť sprava a to podľa § 20 ods.2, Zákona č. 8/2009 Z. z.. Takže našou križovatkou prejdú autá v nalsedujúcom poradí: modré, žlté, červené a zelené.
Celkom: 20 Na stránke: 5 Strán: 4 Aktuálne: 3